উপজেলার সদরপুর ইউনিয়নের সিদ্দিকীয়া দাখিল মাদ্রাসার ছাত্র-ছাত্রীরা এখন খোলা আকাশের নিচে ক্লাস করছে। গত বুধবার কালবৈশাখী ঝড়ে মাদ্রাসার ৪টি ঘর লণ্ডভণ্ড হয়ে যায়। এ সময় মাদ্রাসার শ্রেণীকক্ষে ক্লাস চলছিল।  বর্তমানে শ্রেণীকক্ষের অভাবে ছাত্র-ছাত্রীরা খোলা আকাশের নিচে ক্লাস করছে। মাদ্রাসার ম্যানেজিং কমিটির সভাপতি আঞ্জুমান মারফত বলেন,ঝড়ে মাদ্রাসার ব্যাপক ক্ষতি হয়েছে। বর্তমানে গাছ তলায় ছাড়া ফাঁকা শ্রেণীকক্ষে ক্লাস নেয়া সম্ভব নয়। সরকারি-বেসরকারি সাহায্য-সহায়তা পেলে দ্রুত মাদ্রাসার শ্রেণী কক্ষগুলো মেরামত করা সম্ভব।